CELEX: 62010CN0541
Language: fi
Date: 2010-09-08 00:00:00
Title: Asia C-541/10 P: Valitus, jonka Quinta do Portal SA on tehnyt 22.11.2010 asiassa T-369/09, Quinta do Portal SA v. SMHV, 8.9.2010 annetusta tuomiosta

5.2.2011   
            
            
               FI
            
            
               Euroopan unionin virallinen lehti
            
            
               C 38/4
            
         Valitus, jonka Quinta do Portal SA on tehnyt 22.11.2010 asiassa T-369/09, Quinta do Portal SA v. SMHV, 8.9.2010 annetusta tuomiosta
   (Asia C-541/10 P)
   2011/C 38/05
   Oikeudenkäyntikieli: portugali
   
      Asianosaiset
   
   
      Valittaja: Quinta do Portal SA (edustaja: asianajaja Bolota Belchior)
   
      Muut osapuolet: sisämarkkinoiden harmonisointivirasto (tavaramerkit ja mallit) (SMHV), Vallegre — Vinhos do Porto SA
   
      Vaatimukset
   
   
               —
            
            
               Unionin yleisen tuomioistuimen antama valituksenalainen tuomio on kumottava kokonaisuudessaan
            
         
               —
            
            
               Kantajan unionin yleisessä tuomioistuimessa esittämät vaatimukset on hyväksyttävä kokonaisuudessaan eli sisämarkkinoiden harmonisointiviraston ensimmäisen valituslautakunnan 18.6.2009 tekemä päätös, jolla hylättiin valitus mitättömyysosaston päätöksestä, jolla puolestaan todettiin mitättömäksi yhteisön tavaramerkki nro 004009908 PORTO ALEGRE, joka rekisteröitiin 16.5.2006 ja julkaistiin yhteisön tavaramerkkilehdessä nro 30/2005 25.7.2005 (asia R 1012/2008-1), on kumottava
            
         
               —
            
            
               Vastaaja on velvoitettava korvaamaan molemmissa oikeusasteissa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Ilmaisut ”Porto Alegre” ja ”Vista Alegre” eivät ole konseptuaalisesti samankaltaiset kokonaisuutena tarkastellun tavaramerkin määräävän osatekijän osalta eivätkä graafisesti ja foneettisesti samankaltaiset, sillä nämä tavaramerkit sisältävät kaksi eri sanaa.
   Haetun yhteisön tavaramerkin erottamiskyvyn ratkaiseva tekijä on sanojen ”Porto” ja ”Alegre” yhdistelmä, jotka yhdessä muodostavat loogisen ja konseptuaalisen yksikön.
   Sana ”Alegre” ei ole yhteisön tavaramerkin määräävä osatekijä. Kun otetaan huomioon tämän vaikutus arvioitaessa merkkien samankaltaisuutta, on todettava, että näin ei ole esillä olevassa asiassa.
   Valituksenalaisessa tuomiossa tulkitaan virheellisesti neuvoston asetuksen (EY) N:o 40/94 (1) ja 26.2.2009 annetun neuvoston asetuksen (EY) N:o 207/2009 (2) 8 artiklan 1 kohdan b alakohtaa (sanamuoto on sama molemmissa asetuksissa) ja näin ollen rikotaan niitä.
   Valituksenalaisessa tuomiossa ei otettu huomioon näitä unionin yleisessä tuomioistuimessa nostetussa kanteessa esitettyjä väitteitä, sillä niitä ei arvioitu.
   
      (1)  Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).
   
      (2)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL L 78, s. 1).